אנציקלופדיה תלמודית ערך הזמה אות ב (כרך ח טור תריד)
וכן כתבו ראשונים שאם באו עדים ואמרו שראו שנתקדשה אשה ביום פלוני ובמקום פלוני ובאו שני עדים אחרים והעידו שביום פלוני היו גם הם שם באותו המקום עם העדים הראשונים ועם האשה וראו שלא נתקדשה, הרי זו הכחשה ולא הזמה

שלטי הגבורים כתובות כג ב, וכ"מ בשמ"ק כתובות שם בשם ראשונים שתפסו לשון הכחשה. וזו דעת מהר"ל בן חביב בתשובותיו סי' קלו, ועי' בארוכה בשו"ת מהרי"ט אהע"ז סי' לז, ולא הביאו משה"ג. ועי' להלן בשם התוס' רי"ד וש"נ שם בשם מז"ה (והוא הרי"ד) ועוד שסוברים הזמה היא.

בהמשך שם הערה 71 (טור תרטז)
ויש חולקים על עיקר דין זה וסוברים שאף הכחשה והזמה כאחת, כגון שאמרו המזימים שהיו יחד עם המוזמים ועם הלוה והמלוה, הרי זו הזמה, וכן יש מן הראשונים סוברים בעדים שראו שנתקדשה אשה ביום פלוני ובמקום פלוני, ובאו עדים אחרים והעידו שבאותו יום היו גם הם באותו מקום עם העדים ועם האשה וראו שלא נתקדשה, הרי זו הזמה

ריא"ז בש"ג שם בשם מז"ה (והוא הרי"ד), ואות ב שם בש"ג הוא המשך אות א שם כמבואר למעיין. וכ"נ לפרש גם בתוס' רי"ד כתובות כג א עי"ש. וכ"כ בחי' חת"ס לכתובות כג ב (סאטמאר תרס"ח), שמז"ה חולק על הרמב"ם. וזו דעת מהר"י בירב, עי' מהרלב"ח סי' קלא ומהרי"ט אהע"ז סי' לז בארוכה, אלא שי"ל שמהר"י בירב סובר כלעיל ציון 66 או שמז"ה הרי"ד והר"י בירב סוברים כסברת לבוש מרדכי לעיל שאם ראו האשה בלבד או האיש בלבד היא הזמה.
